als_Latn dik_Latn sag_Latn
Ish futbollisti i kombëtares angleze Sol Campbell ka paralajmëruar tifozët anglezë që të mos udhëtojnë drejt Euro 2012 për shkak të kërcënimit të racizmit dhe dhunës.
Shqetësimet lidhur me sigurinë e tifozëve përpara Kampionatit Europian të kësaj vere janë në rritje, dhe Ministria e Jashtme Britanike (Foreign Office) tashmë ka lëshuar një njoftim në lidhje me Ukrainën se “udhëtarët me prejardhje aziatike ose Afro-karaibe, si dhe individët që u përkasin pakicave fetare duhet të bëjnë shumë kujdes”.
Theo Walcott, Alex Oxlade-Chamberlain dhe Joleon Lescott kanë konfirmuar tashmë se familjet e tyre nuk do të udhëtojnë për në turneun veror për shkak të shqetësimeve mbi abuzimet raciste.
Campbell, 37 vjeç, ka shprehur bindjen e tij se UEFA, organi qeverisës i futbollit europian, nuk duhet të kishte lejuar që Polonia dhe Ukraina të organizojnë turneun, i cili fillon më 8 qershor.
Ish-mbrojtësi i Arsenal dhe Tottenham tha për emisionin e BBC-së Panorama: “Qëndroni në shtëpi, ta shikojnë kampionatin në televizor. Madje mos e merrni përsipër rrezikun të udhëtoni… sepse mund të përfundoni të ktheheni në një arkivol.”
Dokumentari i BBC heton dhunën dhe racizmin në ndeshjet e futbollit në vendet pritëse. Ai përmban pamjet e tifozëve duke bërë përshëndetjen naziste, lojtarët e zinj që përqeshen me zhurmat e majmunit, këngë anti-semite dhe një grup studentësh aziatikë duke u sulmuar në stadiumin e Metalist Kharkiv, një nga stadiumet ku do zhvillohen ndeshjet në Ukrainë.
Ndërkohë, edhe sulmuesi i Manchester City dhe kombetares italiane Mario Balotelli ka kërcënuar se do të largohet nga Euro 2012 nëse ndaj tij do të ketë thirrje në kor dhe abuzim racist, dhe pretendon se ai do të “vrasë” dikë në qoftë se tifozët hedhin një banane mbi të në rrugë.
“Le të shohim se çfarë do të ndodhë në Euro 2012. Unë shpresoj se kampionati do të kalojë pa problem. “, vazhdoi Balotelli.
“Unë nuk do ta pranoj racizmin. Nëse kjo do të ndodhë përsëri, unë do të largohem nga kampionati menjëherë dhe do të kthehem në shtëpi.
“Është viti 2012 dhe kjo është e papranueshme të ndodhë.”
You must be logged in to post a comment Login
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn eng_Latn